IX. PARTES SEXUALES. 89 
Rhyssarum esse videtur, sed vaginae duae conchae- 
formes, quae eum includunt, praeterea duo alia 
corpuscula conchaeformia, illis similia, sed minora, 
et forcipem continent. His partibus masculis Rhys- 
sarum respondere videntur partes Ophionis lutei, 
a Degeero in tractatu XV partis secundae tomi 
secundi descriptae et delineatae, sed forceps deest. 
— Aculeus depositorius feminarum tripartitus est: 
Pars media exhibet setam gracilem rigidam flexilem 
corneam laevissimam nitidissimam rectam teretem, 
rarius arcuatam compressam, colore plerumque 
rufo aut castaneo, rarius fulvo aut fusco. Haec 
seta terebra est, et canali centrali longitudinali 
instructa esse dicitur, per quem ova ponerentur. 
In Pimplis pluribus (v. c. in P. varicorni) tere- 
bram vidi subtus, per totam longitudinem, canali- 
culatam. Partes laterales utrinque setam aut sty- 
lum exhibent semicylindricum, aut versus apicem 
paulo incrassatum, rarius subclavatum, extra con- 
vexum, plus minus pubescentem, nonnunquam 
punctum, intra concavum laevem. Cum hae partes, 
situ quieto et naturali, terebram includant, vagi- 
nae nominatae sunt. Praeterea in nonnullis femi- 
nis, e. g. Campoplegis alienati, juxta aculeum 
corpuscula duo clavata conspiciuntur. Longitudo 
aculei pervaria est: Quibusdam feminis hoc mem- 
brum omnino absconditum est, quibusdam subex- 
sertum, aliis longius, vel corporis longitudine vel 
corpore longius, rarius hoc pluries longius. Acu- 
leus subexsertus stylum exhibet brevem compres- 
siusculum linearem, rarius subclavatum (ut in 
